২৫ জুলাই - অসমীয়া ৱিকিপিডিয়া\n(জুলাই ২৫ৰ পৰা পুনঃনিৰ্দেশিত)\n২৫ জুলাই (ইংৰাজীঃ 25 July) হৈছে গ্ৰেগৰিয়ান বৰ্ষপঞ্জীৰ ২০৬তম (অধিবৰ্ষত ২০৭তম) দিন। বছৰ শেষ হ'বলৈ ১৫৯ দিন বাকী থাকে।\n১৯৮৭ বৰ্ষৰ আজিৰ দিনটোতে বিশ্বৰ প্ৰথম টে'ষ্ট টিউব শিশু "লুইজ জয় ব্ৰাউন"ৰ জন্ম হৈছিল।\n১৯৯১ চনৰ আজিৰ দিনটোতে বিশিষ্ট অসমীয়া চলচ্চিত্ৰ পৰিচালক নিপ বৰুৱাই ইহসংসাৰ ত্যাগ কৰে। স্মৃতিৰ পৰশৰ যোগেদি অসমীয়া বোলছবি জগতত পৰিচালক হিচাপে আত্মপ্ৰকাশ কৰা বৰুৱাৰ উল্লেখযোগ্য আন কেইখনমান চলচ্চিত্ৰ হ'ল আজলী নবৌ, ককাদেউতা নাতি আৰু হাতী, এণ্টনি মোৰ নাম, বৰুৱাৰ সংসাৰ আদি।\n২০০১ বৰ্ষৰ আজিৰ দিনটোতে প্ৰথমে ডকাইত আৰু পৰৱৰ্তী পৰ্যায়ত ভাৰতীয় লোকসভাৰ এগৰাকী সাংসদ, দস্যু ৰাণী ফুলন দেৱীক হত্যা কৰা হৈছিল।\n২০০৬ চনৰ আজিৰ দিনটোতেই অসমৰ এজন প্ৰসিদ্ধ চলচ্চিত্ৰ পৰিচালক আৰু সংগীত পৰিচালক পদুম বৰুৱাৰ মৃত্যু হয়। তেখেতে পৰিচালনা কৰা একমাত্ৰ অসমীয়া চলচ্চিত্ৰখন হৈছে গঙা চিলনীৰ পাখি। ১৯৭৬ চনত এই চলচ্চিত্ৰখনে মুক্তি লাভ কৰিছিল।\n১৯৭৭ বৰ্ষৰ আজিৰ দিনটোতে ভাৰতৰ কাৰ্যবাহী ৰাষ্ট্ৰপতি "বাছাপ্পা দানাপ্পা জাত্তি"ৰ কাৰ্যকাল অন্ত পৰিছিল। আজি ভাৰতবৰ্ষৰ আন কেইজনমান ৰাষ্ট্ৰপতিৰো কাৰ্যকালৰ উল্লেখযোগ্য দিন। তেখেতলোকৰ কাৰ্যকাল আৰম্ভ আৰু সামৰণি আজিৰ তাৰিখতে হৈছিল। তেখেতলোক হ'ল  -  নীলম সঞ্জীৱ ৰেড্ডি, জাইল সিং, ৰামাস্বামী ভেঙ্কটৰমন, শঙ্কৰ দয়াল শৰ্মা, কে আৰ নাৰায়ণন, এ. পি. জে. আব্দুল কালাম, প্ৰতিভা দেৱী সিং পাটিল আৰু প্ৰণৱ মুখাৰ্জী (বৰ্তমান) প্ৰধানমন্ত্ৰী ৰাজীৱ গান্ধীৰো আজি কাৰ্যকাল আৰম্ভণিৰ দিন।\n২০০৯ চনৰ আজিৰ দিনটোতে মাইক্ৰ'ছ'ফটৰ অধ্যক্ষ বিল গেট্ছলৈ ইন্দিৰা গান্ধী শান্তি পুৰস্কাৰ আগবঢ়োৱা হয়।\n২০১২ চনৰ আজিৰ দিনটোতে হেছাম কান্দিল ইজিপ্তৰ নতুন প্ৰধানমন্ত্ৰী ৰূপে নিৰ্বাচিত হয়।\nআজি কাৰগিল বিজয় দিৱস।\nৱিকিমিডিয়া কমন্সত ২৫ জুলাই সম্পৰ্কীয় মিডিয়া ফাইল আছে।\nবিবিচিঃ এই দিনত\nবছৰৰ সকলো দিন আৰু মাহৰ তালিকা\nআজিঃ ৩০ মে', ২০২০\nপ্ৰাসঙ্গিক তাৰিখসমূহঃ অ-মান্যতাপ্ৰাপ্ত তাৰিখসমূহৰ তালিকা\n"https://as.wikipedia.org/w/index.php?title=২৫_জুলাই&oldid=229831"ৰ পৰা সংকলিত\nইংৰাজী বৰ্ষপঞ্জীৰ দিন\nএই পৃষ্ঠাখন ২১ মে', ২০২০ তাৰিখে ২১ঃ৫৯ বজাত অন্তিম সংশোধন কৰা হৈছিল।
